
ΝΟΜΟΣ ΥΙΤ ΑΡΙΘ. 1966 

Μεταγραφές φοιτητών Α.Ε.1 ., σπουδαστών Τ.Ε.Ι. χαι άλλες ίιατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχδίδαμί τον ακόλουθο Νόμο που φήφισί η Βουλή: 

Κεφάλαιο Α' 

Ρυθμίσεις για την Τριτοβάθμια Εκπαίδευση 
Άρθρο 1 

Μετεγγραφές φοιτητών και σπουδαστών εξωτερικού 

1 α. Μετεγγραφές φοιτητών από ισότιμες και ομοταγείς 
Σχολές ή Τμήματα Α.Ε.Ι. του εξωτερικού σε αντίστοιχα 
Τμήματα Α.Ε.Ι. του εσωτερικού, καθώς και μετεγγραφές 
σπουδαστών από ισότιμες και ομοταγείς Σχολές ή Τμήματα 
Τ.Ε.Ι. του εξωτερικού σε αντίστοιχα Τμήματα Τ.Ε.Ι. του 
εσωτερικού, επιτρέπονται μόνο μετά από εξετάσεις στο 3ο 
εξάμηνο σπουδών σε ποσοστό 3% ή στο 5ο εξάμηνο 
σπουδών και σε ποσοστό 7% επί του προβλεπόμενου 
αριθμού εισακτέων κατά Τμήμα υποδοχής. Οι υποψήφιοι για 
μετεγγραφή πρέπει να έχουν επιτύχει στο σύνολο των 
μαθημάτων οι της πρώτης περιπτώσεως των δύο (2) πρώτων 
εξαμήνων ή του πρώτου (1) έτους σπουδών της δευτέρας 
περιπτώσεως των τεσσάρων (4) πρώτων εξαμήνων ή των 
δύο (2) πρώτων ετών σπουδών, του ενδεικτικού προγράμ¬ 
ματος σπουδών, ή οε ίσο τουλάχιστον αριθμό μαθημάτων 
του ατομικού προγράμματος σπουδών του φοιτητή ή σπου¬ 
δαστή στο Α.Ε.Ι. ή Τ.Ε.Ι. προέλευσης. 

β. Οι μετεγγραφές με εξετάσεις στο 3ο εξάμηνο σπουδών 
επιτρέπονται μόνο για τους εγγεγραμμένους μέχρι και το 
ακαδημαϊκό έτος 1991-1992 φοιτητές ή σπουδαστές σε 
Α.Ε.Ι. ή Τ.Ε.Ι. του εξωτερικού. 

2. Οι εξετάσεις για τις μετεγγραφές των φοιτητών Α.Ε.Ι. 
διενεργούνται από το Πανεπιστήμιο Θεσσαλονίκης μία φορά 
το χρόνο. Η Σύγκλητος του ως άνω Α.Ε.Ι. ορίζει την 
Κεντρική Επιτροπή Εξετάσεων Μετεγγραφών, η οποία ε¬ 
πιλαμβάνεται όλων των θεμάτων που σχετίζονται με την 
πραγματοποίηση των μετεγγραφών. 

"3 α. Οι μετεγγραφές των σπουδαστών Τ.Ε.Ι. διενεργούνται 
από το Τ.Ε.Ι. Θεσσαλονίκης. Το συμβούλιο του ως άνω 
Τ.Ε.Ι. ορίζει την Κεντρική Επιτροπή Εξετάσεων Μετεγγρα¬ 


φών, η οποία επιλαμβάνεται όλων των θεμάτων για την 
πραγματοποίηση των μετεγγραφών. 

β. Για τις μετεγγραφές σπουδαστών Τ.Ε.Ι. με απόφαση 
του Υπουργού Εθνικής Παιδείας και Θρησκευμάτων καθο¬ 
ρίζεται κάθε λεπτομέρεια και διαδικασία κατ' αντιστοιχία της 
προβλεπόμενης διαδικασίας διεξαγωγής των εξετάσεων με¬ 
τεγγραφών των φοιτητών Α.Ε.Ι. καθώς και ο χρόνος ανα¬ 
κοίνωσης και διανομής της ύλης των εξετάσεων. 

γ. Για τη διαδικασία διενέργειας των εξετάσεων μετεγ¬ 
γραφών στο τρίτο εξάμηνο σπουδών, την κλίμακα βαθμο¬ 
λογίας, τη σειρά επιτυχίας, την επιλογή των θεμάτων και 
κάθε συναφές θέμα ισχύουν τα οριζόμενα στο άρθρο 1 της 
αρ. Β3/2274/1987 (ΦΕΚ 346 Β') υπουργικής απόφασης, που 
κυρώθηκε με το άρθρο 1 του ν. 1865/1989 (ΦΕΚ 210 Α'). 

δ. Κατ' εξαίρεση για το ακαδήμαϊκό έτος 1991-1992 τα 
εξεταζόμενα μαθήματα και η ύλη αυτών για τις μετεγγραφές 
με εξετάσεις στο τρίτο εξάμηνο σπουδών πρέπει να απο- 
φασισθούν και ανακοινωθούν από το Παναπιστήμιο Θεσσα¬ 
λονίκης μέσα σε ένα (1) μήνα από τη δημοσίευση του νόμου 

αυτού στην Εφημερίδα της Κυβερνήσεως. 

* 

Άρθρο 2 

Μετεγγραφές φοιτητών Α.Ε.Ι. και σπουδαστών 
Τ.Ε.Ι. εσωτερικού 

Στο άρθρο 2 της υπ' αριθμ. Β3/2274/87 (ΦΕΚ 346 τ.Β'), 
υπουργικής απόφασης, που κυρώθηκε με το άρθρο 1 του 
ν. 1865/1989 (ΦΕΚ 210 τ,Α'), προστίθενται παράγραφοι 3, 
4 και 5, που έχουν ως εξής: 

*3α) Οι μετεγγραφές φοιτητών και σπουδαστών εσωτε¬ 
ρικού δεν επιτρέπεται να υπερβαίνουν το 8% του προβλε¬ 
πόμενου αριθμού των εισακτέων του τρέχοντος ακαδημαϊκού 
έτους στο Τμήμα υποδοχής. 

β) Υπέρβαση του προβλεπόμενου ποσοστού μετεγγραφής 
δεν επιτρέπεται έστω και αν υπάρχουν περισσότεροι υπο¬ 
ψήφιοι με τις ίδιες προϋποθέσεις. Στην περίπτωση αυτή 
για την αποφυγή της υπέρβασης λαμβάνεται υπόψη η 
συνολική βαθμολογία που έχουν λάβει οι υποψήφιοι κατά 
το αμέσως προηγούμενο εξάμηνο σπουδών. Για την εφαρ¬ 
μογή των διατάξεων αυτής της περίπτωσης απαιτείται_ε- 
πιτυχής εξέταση όλων των μαθημάτων των προηγούμενων 
εξαμήνων στο Τμήμα προέλευσης. Εφ' όσον υπάρχουν με- 

τάξύ,των υποψηφίων για μετεγγραφή και υποψήφιοι που 
φοιτούν στο πρώτο εξάμηνο σπουδών τότε λαμβάνεται 
υπόψη για όλους η συνολική βαθμολογία που συγκέντρωσαν 
στις γενικές εξετάσεις. 

γ) Οι μετεγγραφές φοιτητών Α.Ε.Ι. πραγματοποιούνται με 
απόφαση του πρυτανικού συμβουλίου του Α.Ε.Ι. υποδοχής 
μετά από πρόταση του διοικητικού συμβουλίου του Τμήματος 
υποδοχής. Οι μετεγγραφές σπουδαστών Τ.Ε.Ι. πραγματο¬ 
ποιούνται από το ουμβουλιο του Τ.Ε.Ι. υποδοχής ύστερα 
από πρόταση του συμβουλίου του Τμήματος υποδοχής. 

δ) Οι υποψήφιοι για μετεγγραφή για λόγους υγείας υπο- 
χρεοΰνταΓνα υποβάλουν ιατρική γνωμάτευση από" πανεπι¬ 
στημιακό ή κρατικό νοσηλειτπκό ίδρυμα ύστερα από εισαγωγή 
τους σ'αυτό. Η γνωμάτευση αυτή εξετάζεται από τριμελή 
υγειονομική επιτροπή, που συγκροτείται σε κάθε Α.Ε.Ι. 
υποδοχής με απόφαση του οικείου πρύτανη για κάθε ακα¬ 
δημαϊκό έτος και η οποία αποτελείται από: 

- Ένα μέλος Δ.Ε.Π. του ιατρικού τμήματος του Α.Ε.Ι. 
υποδοχής ή του πλησιέστερου προς αυτό Α.Ε.Ι., που ορίζεται 
με τον αναπληρωτή του με απόφαση του πρυτανικού συμ¬ 
βουλίου του Α.Ε.Ι. υποδοχής. 

- Έναν εκπρόσωπο του ιατρικού συλλόγου της περιφέ¬ 
ρειας του Α.Ε.Ι. υποδοχής, που ορίζεται με τον αναπληρωτή 
το·.. 1 2 από τον οικείο σύλλογο. 

- Ένα μέλος της δευτεροβάθμιας υγειονομικής επιτροπής 
της νομαρχίας της έδρας του Α.Ε.Ι. υποδοχής, που ορίζεται 
με τον αναπληρωτή του από τον οικείο νομάρχη. 

Το όλο έργο της ανωτέρω επιτροπής συντονίζει ο αντι- 
πρύτανης ακαδημαϊκών υποθέσεων του Α.Ε.Ι. υποδοχής ή 
ο αντιπρόεδρος της διοικούσας επιτροπής του Α.Ε.Ι. υπο¬ 
δοχής. , ... 

Η επιτροπή της παραγράφου αυτής μπορεί, εφ όσον το 

κρίνει αναγκαίο, να παραπέμπει υποψήφιους για περαιτέρω 
εξέταοη και γνωμάτευση εκ μέρους του ιδρύματος σε 
πανεπιστημιακό ή κρατικό νοσηλευτικό ίδρυμα. Εφ' όσον το 
σχετικό αίτημα για περαιτέρω εξέταση σε πανεπιστημιακό 
ή κρατικό νοσηλευτικό ίδρυμα υποβληθεί έστω και από ένα 
μέλος της επιτροπής, η παραπομπή είναι υποχρεωτική. 

Επιτροπή, που συγκροτείται και λειτουργεί κατ'ανάλογη 
εφαρμογή των διατάξεων αυτής της περίπτωσης, επιλαμ¬ 
βάνεται των μετεγγραφών για λόγους υγείας των σπουδα¬ 
στών Τ.Ε.Ι.. Η επιτροπή συγκροτείται με απόφαση του 
προέδρου του Τ.Ε.Ι. υποδοχής και το έργο της επιτροπής 
αυτής συντόνιζα ένας από τους αντιπροέδρους του οικείου 
Τ.Ε.Ι. υποδοχής. Στη θέση του μέλους Δ.Ε.Π., που προβλέπει 
η παράγραφος 3 δ του παρόντος φρθρου, προτείνεται ια¬ 
τρός. μέλος Ε.Π. από το Τμήμα Σχολής Επαγγελμάτων 
Υγείας και Πρόνοιας του Τ.Ε.Ι. υποδοχής. 

4. α) Στο ποσοστό που προβλέπουν οι διατάξεις της 
παραγράφου 3 α του παρόντος άρθρου δεν περιλαμβάνονται 
οι μετεγγραφές πολυτέκνων γονέων και τέκνων πολυτέκνων. 
Οι μετεγγραφές αυτές διενεργούνται σύμφωνα με την πα¬ 
ράγραφο 3 γ του παρόντος άρθρου και με το άρθρο 3 της 
παρούσας απόφασης. 

β) Ως πολύτεκνοι θεωρούνται οι έχοντες τουλάχιστον 
τέσσερα παιδιά, σύμφωνα με τις διατάξεις του πρώτου 
εδαφίου της παραγράφου 1 του άρθρου 1 του ν. 1910/1944, 
όπως αυτό αντικαταστάθηκε με την παράγραφο 1 του 
άρθρου 1 του ν. 860/1979 (ΦΕΚ 2 τ.Α). 

5. Με αποφάσεις του Υπουργού Εθνικής Παιδείας και 
Θρησκευμάτων καθορίζεται κάθε σχετική λεπτομέρεια για 


την εφαρμογή των διατάξεων των παραγράφων 3 και 4 

αυτού του άρθρου. - ,. , 

Άρθρο 3 

Γενικά θέματα μετεγγραφών και κατατάξεων 

1. Μετεγγραφές φοιτητών Α.Ε.Ι. εσωτερικού και σπου¬ 
δαστών Τ.Ε.Ι. εσωτερικού, καθώς και οι κατατάξεις τπυ- 
χιούχων Α.Ε.Ι. και πτυχιούχων ανώτερων σχολών διετούς 
κύκλου σπουδών επιτρέπονται συνολικά σε ποσοστό 10% 
του προβλεπόμενου αριθμού εισακτέων σε κάθε Τμήμα Α.Ε.Ι. 
και Τ.Ε.Ι.. Το διοικητικό συμβούλιο του οικείου Τμήματος 
του Α.Ε.Ι. και το συμβούλιο του Τμήματος του Τ.Ε.Ι. υποδοχής 
έχουν την ευθύνη του καθορισμού του επί μέρους ποσοστού 
στο οποίο επιτρέπονται : α) οι μετεγγραφές εσωτερικού, 
το ποσοστό των οποίων δεν μπορεί να ορισθεί μικρότερο 
του 6%, β) οι κατατάξεις πτυχιούχων Α.Ε.Ι., γ) οι κατατάξεις 
πτυχιούχων ανώτερων σχολών διετούς κύκλου σπουδών, 
με τον όρο ότι δεν θα είναι δυνατό να αποκλείεται εκ των 
προτέρων η συμμετοχή καμιάς από τις κατηγορίες αυτές 
στο συνολικό ποσοστό. 

Σε περίπτωση που το ποοοστό μιας από τις κατηγορίες 
αυτές δεν 'είναι δυνατό να καλυφθεί, λόγω μη ύπαρξης 
υποψηφίων, το διοικητικό συμβούλιο του οικείου Τμήματος 
του Α.Ε.Ι. και το συμβούλιο Τμήματος του Τ.Ε.Ι. υποδοχής 
μπορεί να ανακατανείμει το εναπομένον ποσοστό στις 
λοιπές κατηγορίες μέσα σε 10 ημέρες από τη λήξη και της 
τελευταίας προθεσμίας υποβολής αιτήσεων. 

2.α) Κάθε ακαδημαϊκό έτος τα κατά την προηγούμενη 
παράγραφο επί μέρους, κατά περίπτωση, ποσοστά μετεγ¬ 
γραφών και κατατάξεων ανακοινώνονται από τα αντίστοιχα 
διοικητικά συμβούλια των Τμημάτων των Α.Ε.Ι. και τα συμ¬ 
βούλια Τμημάτων των Τ.Ε.Ι. έναν τουλάχιστο μήνα πριν από 
την προθεσμία υποβολής αιτήσεων για μετεγγραφή. 

β) Ο τρόπος κατάταξης των πτυχιούχων (επιλογή με 
εξετάσεις ή με βάση το βαθμό πτυχίου), το κατά κατηγορία 
πτυχιούχων εξάμηνο κατάταξης και, σε περίπτωση επιλογής 
με εξετάσεις, τα εξεταζόμενα μαθήματα και η ύλη τους 
ανακοινώνονται επίσης από τα αντίστοιχα διοικητικά συμ¬ 
βούλια των Τμημάτων του Α.Ε.Ι. και τα συμβούλια των 
Τμημάτων των Τ.Ε.Ι., το αργότερο μέχρι το τέλος Απριλίου 
του προηγούμενου ακαδημαϊκού έτους. 

3. Κάθε διάταξη που προβλέπει διαφορετικά ποσοστά από 
το παρόν άρθρο καταργείται μόνον ως προς τα αναφερόμενα 
σε αυτήν ποσοστά. 

Άρθρο 4 

Μετεγγραφές τέκνων Ελλήνων Ποντίων 

1. Τέκνα Ελλήνων Ποντίων, τα οποία έχουν γεννηθεί 
στην αλλοδαπή και είναι φοιτητές ισότιμων και ομοταγών 
Α.Ε.Ι. του εξωτερικού και μετοίκησαν στην Ελλάδα, μπορούν 
να μετεγγράφονται στα οικεία Τμήματα του Δημοκριτείου 
Πανεπιστημίου Θράκης, κατ' εξαίρεση των διατάξεων του 
νόμου αυτού. Η περαιτέρω μετεγγραφή αυτών σε άλλο 
Α.Ε.Ι. δεν επιτρέπεται. 

2. Με αποφάσεις του Υπουργού Εθνικής Παιδείας και 
θρησκευμάτων, που εκδίδονται ύστερα από σύμφωνη γνώμη 
της Συγκλήτου του Δημοκριτείου Πανεπιστημίου Θράκης, 
καθορίζονται οι απαραίτητες λεπτομέρειες και οι αναγκαίες 
διαδικασίες για την πραγματοποίηση των μετεγγραφών της 
προηγούμενης παραγράφου του παρόντος άρθρου. 

Άρθρο 5 

Τροποποιούμενες και κσταργούμενες διατάξεις 

1. Ο τίτλος του άρθρου 1 της υπουργικής απόφασης 
Β3/2274/87 (ΦΕΚ 346 τ.Β'), που κυρώθηκε με το άρθρο 1 
του ν. 1865/1989 (ΦΕΚ 210 τ.Α') αντικαθίσταται ως εξής: 

"Μετεγγραφές φοιτητών και σπουδαστών εξωτερικού με 
εξετάσεις". 

2. Οι παράγραφοι Ια και 1β του άρθρου 1 της υπουργικής 
απόφασης Β3/2274/87 (ΦΕΚ 346 τ. Β'). που κυρώθηκε με 
το ν. 1865/1989 (ΦΕΚ 210 τ.Α') καταργούνται και οι πα¬ 
ράγραφοι 1 γ, 1δ και 1ε αυτής αναριθμούνται και λαμβάνουν 
αντιστοίχως την αρίθμηση Ια, 1β και 1γ. 

3. Ο τίτλος του άρθρου 2 της υπουργικής απόφασης 
Β3/2274/87 (ΦΕΚ 346 τ. Β'), που κυρώθηκε με το άρθρο 1 
του ν. 1865/1989 (ΦΕΚ 210 τ.Α') αντικαθίσταται ως ακο¬ 
λούθως: 

"Μετεγγραφές φοιτητών Α.Ε.Ι. και σπουδαστών Τ.Ε.Ι. 
εσωτερικού". 

4. Οι παράγραφοι 1δ και 2νί του άρθρου 2 της υπουργικής 
απόφασης Β3/2274/87 (ΦΕΚ 346 τ.Β’), που κυρώθηκε με 
το άρθρο 1 του ν. 1865/1989 (ΦΕΚ 210 τ.Α'), καταργούνται.' 

5. Το άρθρο 9 της υπουργικής απόφασης Β3/2274/87 
(ΦΕΚ 346 τ.Β'), που κυρώθηκε με το ν. 1865/1989 (ΦΕΚ 
210 τ.Α') και η παράγραφος 4 του άρθρου 2 του ίδιου νόμου 
καταργούνται. 

6. Κάθε διάταξη που αναφέρεται σε μετεγγραφές φοιτητών 
του εξωτερικού χωρίς εξετάσεις καταργείται. 

Άρθρο 6 

Τεχνικά Συμβούλια των Α.Ε.Ι. 

Με αποφάσεις του Υπουργού Εθνικής Παιδείας και Θρη¬ 
σκευμάτων, που εκδίδονται ύστερα από σύμφωνη γνώμη 
των πρυτανικών συμβουλίων ή του διοικούντος συλλογικού 
οργάνου του οικείου Α.Ε.Ι., είναι δυνατή η σύσταση, κα¬ 
τάργηση και συγχώνευση τεχνικών συμβουλίων των Α.Ε.Ι.. 
Με τις αποφάσεις αυτές μπορεί να καθορίζεται η συγκρό¬ 
τηση, η σύνθεση, η θητεία, οι αρμοδιότητες και κάθε άλλη 
σχετική λεπτομέρεια. 

Άρθρο 7 

Θέματα προσωπικού Α.Ε.Ι. 

1. α) Οι μη διδάκτορες επιμελητές, βοηθοί και επιστημονικοί 
συνεργάτες, που υπηρετούσαν στα Α.Ε.Ι. κατά την 31η 
Αυγούστου 1991, ημερομηνία λήξεως της θητείας τους, 
κρίνονται υποχρεωτικώς για μονιμοποίηση, μέσα σε απο¬ 
κλειστική προθεσμία τριών (3) μηνών από τη δημοσίευση 
του νόμου αυτού. Η κρίση γίνεται από ειδικό σώμα εκλε¬ 
κτόρων που συγκροτείται από τον πρόεδρο και τα μέλη 
Δ.Ε.Π. της γενικής συνέλευσης του Τμήματος. Κριτήριο για 
τη μονιμοποίηση είναι η εκπαιδευτική ικανότητα και η εν 
γένει επιστημονική δραστηριότητα του ενδιαφερομένου κα¬ 
θώς και το διοικητικό έργο που έχει προσφέρει αυτός. Όσοι 
κρίνονται θετικά μονιμοποιούνται σε προσωποπαγείς θέσεις, 
στις οποίες μετατρέπονται αυτοδικαίως οι θέσεις που ήδη 
κατέχουν. Όσοι κρίνονται αρνητικά έχουν το δικαίωμα να 
κριθούν από εκλεκτορικό σώμα που συγκροτείται από τον 
πρύτανη και τα μέλη Δ.Ε.Π. της Συγκλήτου, μέσα σε απο¬ 
κλειστική προθεσμία ενός έτους, μετά από ένσταση που 
υποβάλλουν. Σε περίπτωση που και μετά τη δεύτερη κρίση 
κρίνονται αρνητικά, μετατάσσονται, σύμφωνα με τις κείμενες 


διατάξεις. Μέχρι την ολοκλήρωση της μονιμοποίησης ή, για 
όσους κρίνονται αρνητικά, μέχρι την ολοκλήρωση της με¬ 
τάταξής τους, παρατείνεται αυτοδικαίως από τη λήξη της 
η θητεία τους. 

β) Το προσωπικό, που μονιμοποιείται με τις διατάξεις του 
προηγούμενου εδαφίου, εξακολουθεί να διέπεται ως προς 
την εν γένει υπηρεσιακή του κατάσταση από τις ισχύουσες 
μέχρι τη δημοσίευση του νόμου αυτού, διατάξεις. Οι επι¬ 
στημονικοί συνεργάτες εξομοιώνονται πλήρως με τους ε¬ 
πιμελητές και βοηθούς. Η περαιτέρξι εξέλιξη όλου του 
προσωπικού σε θέσεις Δ.Ε.Π. γίνεται μετά την απόκτηση 
των προσόντων που απαιτούνται για το διορισμό στις θέσεις 
αυτές. 

2. ά) Στα μέλη Δ.Ε.Π. των Α.Ε.Ι. της παραγράφου 1 του 
άρθρου 13 του ν. 1268/1982 (ΦΕΚ 87) και στους μισθολογικά 
με μέλη Δ.Ε.Π. των Α.Ε.Ι. εξομοιούμενους κατόχους διδα¬ 
κτορικού διπλώματος, χορηγείται μηνιαίο επίδομα μεταπτυ¬ 
χιακών σπουδών σε ποσοστό 20% επί του βρσικού μισθού 
του αναπληρωτή καθηγητή. Το επίδομα αυτό χορηγείται 
από την ισχύ του παρόντος νόμου και στα μέλη Δ.Ε.Π. των 
πανεπιστημιακών νοσοκομείων. 

β) Στο εκπαιδευτικό προσωπικό των Τεχνολογικών Εκ¬ 
παιδευτικών Ιδρυμάτων (Τ.Ε.Ι.) της παραγράφου 1 του άρ¬ 
θρου 15 του ν. 1404/1983 (ΦΕΚ 173), που έχει διδακτορικό 
δίπλωμα, χορηγείται, από τη δημοσίευση του παρόντος 
νόμου στην Εφημερίδα της Κυβερνήσεως, μηνιαίο επίδομα 
μεταπτυχιακών σπουδών οε ποσοστό 20% επί του βασικού 
μισθού του καθηγητή εφαρμογών. 

γ) Το μηνιαίο επίδομα μεταπτυχιακών σπουδών που κα¬ 
ταβλήθηκε στα μέλη Δ.Ε.Π. των Α.Ε.Ι., σε ποοοστό 20% 
επί του βασικού μισθού στον αναπληρωτή καθηγητη Α.Ε.Ι., 
από 1-1-1988 καθώς και στους μισθολογικά με μέλη Δ.Ε.Π. 
εξομοιούμενους, δεν αναζητείται. Το επίδομα αυτό δεν 
καταβάλλεται από 1-1-1988 μέχρι την ισχύ του παρόντος 
στους κάθε είδους εξομοιούμενους μισθολογικά με μέλη 
Δ.Ε.Π. των Α.Ε.Ι- 

Κεφάλαιο Β' 

Ρυθμίσεις για την πρωτοβάθμια και 
δευτεροβάθμια εκπαίδευση 

Άρθρο 8 

Σχολικοί σύμβουλοι 

1. Η επανάκριση, όπως αυτή προβλέπεται από τις διατάξεις 
του ν. 1304/1982, ως διαδικασία ανανέωσης της αρχικής 
θητείας των σχολικών συμβούλων πρωτοβάθμιας και δευ¬ 
τεροβάθμιας εκπαίδευσης, παύει να ισχύει. Ομοίως παύει 
να ισχύει η δυνατότητα ανανέωσης της θητείας των σχολικών 
συμβούλων, των οποίων η θητεία έχει ήδη λήξει, με την 
επιφύλαξη των διατάξεων του τέταρτου εδαφίου της παρ. 
3 του παρόντος άρθρου. Εκκρεμείς διαδικασίες επανάκρισής 
για ανανέωση της θητείας σχολικών συμβούλων διακόπτο¬ 
νται, σε όποιο στάδιο και αν βρίσκονται. 

2. Το π.δ. 2/1988 (ΦΕΚ 1 Α ), που αναφέρεται στη δια¬ 
δικασία επανάκρισής σχολικών συμβούλων για ανανέωση 
της θητείας τους, καταργείται. Επίσης καταργείται η διάταξη 
της παρ. 2 του άρθρου 11 του ν. 1824/1988. 

3. Εφεξής, η προς πλήρωση των κενών θέσεων σχολικών 
συμβούλων προκήρυξη, γίνεται με απόφαση του Υπουργού 
Εθνικής Παιδείας και Θρησκευμάτων μέσα σ' έναηιήνα πριν 
από την κένωση της θέσεως λόγω λήξης της θητείας τους 
ή το αργότερο μέσα σε ένα μήνα μετά την τυχόν πρόωρη 

κένωση της θέσης. Η ως άνω προκήρυξη των θέοεων 
γίνεται κατά περιφέρειες, που καθορίζονται κατά ειδικότητα 
με απόφαση του Υπουργού Εθνικής Παιδείας και Θρησκευ¬ 
μάτων. Με όμοια απόφαση ορίζονται οι προθεσμίες, η 
διαδικασία υποβολής των αιτήσεων, και δηλώσεων προτί¬ 
μησης και λοιπών δικαιολογητικών, η διαδικασία επιλογής 
των σχολικών συμβούλων και κάθε σχετική λεπτομέρεια. 
Μέχρι την πλήρωση των κενούμενων θέσεων εξακολουθούν 
να ασκούν τα καθήκοντά τους οι σχολικοί σύμβουλοι που 
κατέχουν τις θέσεις αυτές. Κατά την πρώτη εφαρμογή της 
διάταξης αυτής η προκήρυξη γίνεται εντός μηνός από τη 
δημοσίευση του νόμου αυτού. 

4. Οι κενές θέσεις σχολικών συμβούλων πληρώνονται 
κατά σειρά από τους υποψηφίους που περιλαμβάνονται 
στον πίνακα επιλογής κατά περιφέρεια, σε συνδυασμό με 
τη σειρά προτίμησης, σε περίπτωση που οι ενδιαφερόμενοι 
έχουν δηλώσει περισσότερες από μία περιφέρειες. Οσες 
θέσεις δεν πληρωθούν, κατά τη διαδικασία επιλογής που 
ακολουθεί την αρχική προκήρυξη, επαναπροκηρύσσονται. 

5. Οι σχολικοί σύμβουλοι, των οποίων η θητεία κάθε φορά 
λήγει και δεν επιλέγονται εκ νέου σε θέσεις σχολικών 
συμβούλων, επανέρχονται στα διδακτικά τους καθήκοντα 
και τοποθετούνται σε κενή θέση σχολείου της προτίμησής 
τους. Αν δεν υπάρχει κενή θέση σε συγκεκριμένο σχολείο 
της προτίμησής τους, τοποθετούνται, με απόφαση του 
Υπουργού Εθνικής Παιδείας και Θρησκευμάτων, σε ειδική 
προς τούτο συνιστώμενη θέση σε ένα από τρία σχολεία 
μιας εκπαιδευτικής περιφέρειας, στα οποία οι ίδιοι θα ζη¬ 
τήσουν να τοποθετηθούν, με εξαίρεση τα Πειραματικά Σχο¬ 
λεία. Η εξαίρεση αυτή δεν ισχύει στην περίπτωση, που κατά 
την επιλογή τους ως σχολικών συμβούλων υπηρετούσαν 
σε Πειραματικό Σχολείο, το οποίο και μπορεί να ζητήσουν 
για την τοποθέτηση τους. Η θέση αυτή καταργείται με την 
αποχώρηση από την υπηρεσία των εκπαιδευτικών αυτών 
για οποιοδήποτε λόγο ή με την τυχόν μετάθεσή τους σε 
άλλο σχολείο σύμφωνα με τις ισχύουσες περί μεταθέσεων 
διατάξεις. 

6. Με αποφάσεις του Υπουργού Εθνικής Παιδείας και 
Θρησκευμάτων ρυθμίζονται τα ειδικότερα θέματα εφαρμογής 
των διατάξεων αυτού του άρθρου. 

Άρθρο 9 

Κριτήρια επιλογής σχολικών συμβούλων 

1. Η παράγραφος 2 του άρθρου 17 του ν. 1304/1982 
αντικαθίσταται ως εξής: 

'2. Τα βασικά κριτήρια για την επιλογή σχολικών συμβούλων 
διακρίνονται σε τρεις κατηγορίες και αποπμώνται συνολικά 
σε εκατό αξιολογικές μονάδες. Τα επιμέρους στοιχεία κατά 
κατηγορία βασικών κριτηρίων και η αποτίμησή τους σε 
αξιολογικές μονάδες έχουν ως εξής: 

Α. Επιστημονική-παιδαγωγική συγκρότηση, που συνιστούν: 

ί) Σπουδές 

α. Διδακτορικό δίπλωμα στον τομέα των επιστημών της 
αγωγής ή της ειδικότητας του υποψηφίου 30 αξιολογικές 
μονάδες. 

β. Μεταπτυχιακό δίπλωμα ΜΑ3ΤΕΠ ή αντίστοιχο στον 
τομέα των επιστημών της αγωγής ή της ειδικότητας του 
υποψηφίου : 20 αξιολογικές μονάδες. 

γ. Πτυχίο μετεκπαίδευσης διετούς διάρκειας στον τομέα 
των επιστημών της αγωγής ή της ειδικότητας του υποψηφίου 
στο εσωτερικό ή στο εξωτερικό : 15 αξιολογικές μονάδες. 

δ. Πτυχίο ετήσιας επιμόρφωσης στον τομέα των επιστημών 


της αγωγής ή της ειδικότητας του υποψηφίου στο εσωτερικό 
ή στο εξωτερικό: 5 αξιολογικές μονάδες. 

ε. Δεύτερο πανεπιστημιακό πτυχίο : 15 αξιολογικές μο¬ 
νάδες. Το σύνολο των αξιολογικών μονάδων αυτού του 
στοιχείου δεν μπορεί να υπερβαίνει τις 20, ανεξάρτητα από 
τον αριθμό των επιπλέον του δευτέρου πανεπιστημιακών 
πτυχίων. 

στ. Διαπιστωμένη γνώση ξένης γλώσσας: α) Πανεπιστη¬ 
μιακό πτυχίο: 10 αξιολογικές μονάδες β) ΡτοΓιοίβησγ ή 
αντίστοιχος τίτλος άλλης γλώσσας: 6 αξιολογικές μονάδες 
και γ) ΕΟννΕΒ ή αντίστοιχος τίτλος άλλης γλώσσας: 4 
αξιολογικές μονάδες. Η συνολική αποτίμηση των υπό στοι¬ 
χεία β' εως στ' κριτηρίων δεν μπορεί να υπερβαίνει τις 40 
αξιολογικές μονάδες. 

Το πανεπιστημιακό πτυχίο ξένης γλώσσας δεν μπορεί να 
προσμετρηθεί δύο. φορές. Για την αποτίμηση της ξένης 
γλώσσας λαμβάνεται υπόψη μόνο ο ανώτερος τίτλος σπου¬ 
δών. 

ϋ) Συγγραφικό έργο ερευνητικού, επιστημονικού ή λογο¬ 
τεχνικού περιεχομένου, που εκτιμάται σύμφωνα με πς ι- 
σχύουσες διατάξεις: 0-10 αξιολογικές μονάδες. 

Η συνολική αποτίμηση των υπό στοιχεία ι και ϋ κριτηρίων 
δεν μπορεί να υπερβαίνει πς 50 αξιολογικές μονάδες. 

Β. Υπηρεσιακή κατάρτιση και διδακτική εμπειρία: 
ί) Η, πέραν των απαιτούμενων ετών για την υποβολή 
αίτησης υποψηφιότητας, εκπαιδευτική υπηρεσία : 1,5 αξιο¬ 
λογική μονάδα για κάθε σχολικό έτος και μέχρι 18 μονάδες 
συνολικά. 

ίι) Η διδακτική εμπειρία σε σχολές εκπαίδευσης, μετεκ¬ 
παίδευσης και επιμόρφωσης : 1 αξιολογική μονάδα για κάθε 
διδακτικό έτος και μέχρι 4 μονάδες συνολικά. 

'ιϋ) Η άσκηση καθοδηγητικού ή διευθυντικού έργου : 1 
αξιολογική μονάδα για κάθε σχολικό έτος και μέχρι 6 
μονάδες συνολικά. 

Η συνολική αποτίμηση των υπό στοιχεία ί, ϋ και ίϋ κριτηρίων 
δεν μπορεί να υπερβαίνει τις 25 αξιολογικές μονάδες. 

Οι προβλεπόμενες, στα υπό στοιχεία ϋ και ίϋ κριτήρια 
αξιολογικές μονάδες της παρούσης περιπτώσεως, δεν συ¬ 
ναθροίζονται, εφ' όσον συμπίπτουν χρονικά. 

Γ. Γενική συγκρότηση του υποψηφίου, που διαπιστώνεται 
από το αρμόδιο υπηρεσιακό συμβούλιο με βάση: 

ί) Αναλυτικό βιογραφικό σημείωμα του υποψηφίου, που 
συνοδεύεται από τα απαραίτητα αποδεικτικά στοιχεία. 

ϋ) Προσωπική συνέντευξη του υποψηφίου με τα μέλη του 
αρμόδιου υπηρεσακού συμβουλίου επί επιστημονικών, παι¬ 
δαγωγικών ή σχετικών με την οργάνωση της εκπαίδευσης 
και το έργο του σχολικού συμβούλου θεμάτων. 

Η συνολική αποτίμηση των υπό στοιχεία ί και ϋ κριτηρίων 
δεν μπορεί να υπερβαίνει πς 25 αξιολογικές μονάδες. 

Αν το συμβούλιο ομόφωνα κρίνει ότι ο υποψήφιος δεν 
μπορεί να ανταποκριθεί στην άσκηση του έργου του σχολικού 
συμβούλου, ανεξάρτητα από πς αξιολογικές μονάδες που 
συγκεντρώνει στα υπό στοιχεία Α και Β κριτήρια, δεν 
επιλέγεται. 

Ελάχιστο όριο για την επιλογή ενός υποψηφίου σε θέση 
σχολικού συμβούλου είναι οι 40 αξιολογικές μονάδες. Σε 
περίπτωση συγκέντρωσης, συνολικά, ίσου αριθμού αξιολο¬ 
γικών μονάδων μεταξύ υποψηφίων, προηγείται στον πίνακα 
ο υποψήφιος που συγκεντρώνει περισσότερες αξιολογικές 
μονάδες στο άθροισμα των κατηγοριών Α' και Β'. 

Σε περίπτωση και νέας ισοβαθμίας προηγείται κατά σειρά 
ο κάτοχος: α) διδακτορικού διπλώματος, β) διπλώματος 

ΜαδΙβΓ, γ) πτυχίου μετεκπαίδευσης διετούς διάρκειας, δ) 
δεύτερου πανεπιστημιακού πτυχίου, ε) ο αρχαιότερος στην 
υπηρεσία. 

2. Η προθεσμία, που προβλέπει η διάταξη της παρ. 2 
του άρθρου 90 του ν. 1566/1985, για τη δυνατότητα υπο¬ 
βολής υποψηφιότητας των σε αυτήν αναφερόμενων εκπαι¬ 
δευτικών παρατείνεται από τότε που έληξε μέχρι το τέλος 
του 1994. 

Κάθε άλλη ρύθμιση που αντιβαίνει στις διατάξεις των 
άρθρων 8 και 9 του παρόντος καταργείται. 

Άρθρο 10 

θέματα προσωπικού πρωτοβάθμιας και 
δευτεροβάθμιας εκπαίδευσης 

1. Περιφερειάρχες, νομάρχες και έπαρχοι δεν μπορούν 
να εκδίδουν αποφάσεις αποσπάσεων εκπαιδευτικών πρω¬ 
τοβάθμιας και δευτεροβάθμιας εκπαίδευσης χωρίς την προη¬ 
γούμενη έγκριση του Υπουργού Εθνικής Παιδείας και Θρη¬ 
σκευμάτων. 

Κάθε προηγούμενη αντίθετη διάταξη καταργείται. 

2. Στην παράγραφο 2 της περ. Ε' του άρθρου 16 του ν. 
1566/1985 προστίθεται εδάφιο δεύτερο ως εξής: 

"Κατ' εξαίρεση στους Κυπρίους εκπαιδευτικούς πρωτο¬ 
βάθμιας και δευτεροβάθμιας εκπαίδευσης και τους εκπαι¬ 
δευτικούς συζύγους αυτών η άδεια χωρίς αποδοχές μπορεί 
να παραταθεί και για τέταρτο σχολικό έτος, στην περίπτωση 
προσωρινής εγκατάστασής τους στην Κύπρο". 

Άρθρο 11 

Ίδρυση, κατάργηση, συγχώνευση σχολικών μονάδων 

1. Η ίδρυση των σχολικών μονάδων της πρωτοβάθμιας 
και δευτεροβάθμιας εκπαίδευσης και η προαγωγή νηπιαγω¬ 
γείων και δημοτικών σχολείων γίνονται με κοινές αποφάσεις 
των Υπουργών Εθνικής Παιδείας και Θρησκευμάτων και 
Οικονομικών, που δημοσιεύονται στην Εφημερίδα της Κυ- 
βερνήσεως. 

2. Η κατάργηση και συγχώνευση των σχολικών μονάδων 
της πρωτοβάθμιας και δευτεροβάθμιας εκπαίδευσης, ο υ¬ 
ποβιβασμός νηπιαγωγείων και δημοτικών σχολείων, με την 
επιφύλαξη της παρ. 13 του άρθρου 4 του ν. 1566/1985, η 
συγχώνευση τομέων ή τμημάτων σε τεχνικά-επαγγελματικά 
λύκεια και κύκλων ή κλάδων σε ενιαία πολυκλαδικά λύκεια, 
καθώς επίσης η διαίρεση και η μεταφορά της έδρας των 
δημοτικών σχολείων γίνονται με αποφάσεις του Υπουργού 
Εθνικής Παιδείας και Θρησκευμάτων, που δημοσιεύονται 
στην Εφημερίδα της Κυβερνήσεως, 

3. Η ίδρυση νηπιαγωγείων σε παιδικά κέντρα και η προ¬ 
σθήκη νέων τμημάτων σ' αυτά γίνονται με κοινές αποφάσεις 
των Υπουργών Εθνικής Παιδείας και Θρησκευμάτων, Υγείας, 
Πρόνοιας και Κοινωνικών Ασφαλίσεων και Οικονομικών, που 
δημοσιεύονται στην Εφημερίδα της Κυβερνήσεως. 

4. Η κατάργηση, συγχώνευση νηπιαγωγείων που λειτουρ¬ 
γούν σε παιδικά κέντρα και η μείωση τμημάτων ο" αυτά 
γίνονται με κοινές αποφάσεις των Υπουργών Εθνικής Παι¬ 
δείας και Θρησκευμάτων και Υγείας, Πρόνοιας και Κοινω¬ 
νικών Ασφαλίσεων, που δημοσιεύονται στην Εφημερίδα της 
Κυβερνήσεως. 

5. Κατά τα λοιπά ισχύουν οι σχετικές διατάξεις του ν. 
1566/1985. 


Κεφάλαιο Γ' 

Ρυθμίσεις θεμάτων, που αφορούν ιδιωτικές 
σχολικές μονάδες τεχνικής - επαγγελ¬ 
ματικής εκπαίδευσης 

Άρθρο 12 
Όργανα ελέγχου 

1. Με απόφαση του Υπουργού Εθνικής Παιδείας και 
Θρησκευμάτων συνιστάται επιτροπή, με πρόεδρο το γενικό 
γραμματέα και αναπληρωτή του ένα γενικό διευθυντή του 
Υπουργείου, με αρμοδιότητα τον έλεγχο της τήρησης των 
ισχυουσών διατάξεων για τις ιδιωτικές σχολικές μονάδες 
τεχνικής-επαγγελματικής εκπαίδευσης και τα εργαστήρια 
ελευθέρων σπουδών. Με την απόφαση αυτήν καθορίζονται 
και όλα τα θέματα συγκρότησης, σύνθεσης και λειτουργίας 
της επιτροπής και της θητείας των μελών της. 

2. Η αρμοδιότητα της επιτροπής εκτείνεται, πέραν των 
θεμάτων που προσδιορίζονται από τις διατάξεις των άρθρων 
13 και 16 του παρόντος νόμου και σε όλα τα θέματα που 
αφορούν στην ίδρυση, οργάνωση και λειτουργία των ιδιω¬ 
τικών σχολικών μονάδων τεχνικής-επαγγελματικής εκπαί¬ 
δευσης και των εργαστηρίων ελευθέρων σπουδών, καθώς 
και στην επιβολή των, κατά τις κείμενες διατάξεις, ποινών, 
με την επιφύλαξη των διατάξεων της επόμενης παραγράφου. 

3. Η επιτροπή επιλαμβάνεται των θεμάτων που αναφέ- 
ρονται στην προηγούμενη παράγραφο: 

α. είτε αυτεπαγγέλτως 

β. είτε ύστερα από παραπομπή των αρμόδιων κεντρικών 
ή περιφερειακών οργάνων του Υπουργείου ή του αρμόδιου 
νομάρχη, που διατηρούν τις προβλεπόμενες, από τις ι- 
σχύουσες διατάξεις, αρμοδιότητες, με την επιφύλαξη των 
διατάξεων αυτής της παραγράφου. 

γ. είτε ύστερα από προσφυγή οποιοσδήποτε ενδιαφερο¬ 
μένου, η οποία ασκείται ενώπιον του προέδρου της επι¬ 
τροπής, μέσα σε προθεσμία δεκαπέντε (15) ημερών από 
την κοινοποίηση σ' αυτόν της σχετικής απόφασης των 
αρμόδιων οργάνων. 

4. Με απόφαση του Υπουργού Εθνικής Παιδείας και 
Θρησκευμάτων ρυθμίζονται τα κάθε είδους ειδικότερα, τε¬ 
χνικά ή λεπτομερειακά θέματα εφαρμογής των διατάξεων 
αυτού του άρθρου. 

Άρθρο 13 

Απαγορευτικές διατάξεις - κυρώσεις 

1. Απαγορεύεται η συστέγαση, στους ίδιους χώρους, 
ιδιωτικών σχολικών μονάδων τεχνικής-επαγγελματικής εκ¬ 
παίδευσης με εργαστήρια ελευθέρων σπουδών, καθώς και 
ο οποιοσδήποτε συνδυασμός αυτών, κατά την προβολή, 
αναγγελία, γνωστοποίηση ή διαφήμιση ή στις επιγραφές 
αυτών. 

2. Οι ιδιοκτήτες ή εκπρόσωποι των ιδιωτικών σχολικών 
μονάδων τεχνικής-επαγγελματικής εκπαίδευσης υποχρεού- 
νται, εντός οκτώ (8) μηνών από τη δημοσίευση του παρόντος, 
να συμμορφωθούν με τις διατάξεις της προηγούμενης πα¬ 
ραγράφου. 

3. Οι ιδιοκτήτες ή εκπρόσωποι των ιδιωτικών σχολικών 
μονάδων τεχνικής-επαγγελματικής εκπαίδευσης, που δεν 
εκπληρώνουν τις προβλεπόμενες ως άνω υποχρεώσεις τους 
ή παρεμποδίζουν τον έλεγχο της εποπτεύουσας αρχής 

υποπίπτουν σε διοικητική παράβαση, για την οποία επιβάλ¬ 
λονται ο» κατωτέρω ποινές: 

α. πρόστιμο ύψους από 500.000-1.000.000 δραχμών για 
κάθε παράβαση 

β. προσωρινή, για ένα έτος, άρση της άδειας ίδρυσης 
και λειτουργίας και 

γ. οριστική άρση της άδειας ίδρυσης και λειτουργίας. 

Η προσωρινή ή ορισπκή άρση της άδειας ίδρυσης και 
λειτουργίας ισχύει για το επόμενο σχολικό έτος από εκείνο 
που διαπιστώθηκε η παράβαση. 

4. Οι προϊστάμενοι των διευθύνσεων δευτεροβάθμιας 
εκπαίδευσης ή. σε περίπτωση μόνο που λείπουν, απουσιά¬ 
ζουν ή κωλύονται, οι νόμιμοι αναπληρωτές τους, υποχρεού- 
νται να ασκούν συστηματικό έλεγχο για την εφαρμογή των 
διατάξεων της παραγράφου 1 του παρόντος άρθρου, να 
συντάσσουν σχετική έκθεση και εφ' όσον διαπιστώσουν 
παραβάσεις να εισηγούνται στον οικείο νομάρχη για την 
επιβολή των προβλεπόμενων, από την παρ. 3 του παρόντος, 
κυρώσεων. Σε περίπτωση προσφυγής κατά της απόφασης 
του νομάρχη, που ασκείται μέσα σε προθεσμία δεκαπέντε 
(15) ημερών από την κοινοποίηση στον ενδιαφερόμενο της 
σχετικής απόφασης ενώπιον του προέδρου της επιτροπής 
του άρθρου 12 του παρόντος νόμου, αποφαίνεται οριστικά 
η επιτροπή αυτή. 

Άρθρο 14 

Προσθήκες σε ιδιωτικές σχολικές μονάδες τεχνικής 
επαγγελματικής εκπαίδευσης 

1. Με αποφάσεις του Υπουργού Εθνικής Παιδείας και 
Θρησκευμάτων, που δημοσιεύονται στην Εφημερίδα της 
Κυβερνήσεως, μπορεί να προστίθενται, στις ήδη υφιστάμενες 
σχολικές μονάδες, νέες, άλλου τύπου, μονάδες ιδιωτικής 
τεχνικής-επαγγελματικής εκπαίδευσης, τμήματα, τομείς και 
ειδικότητες. 

2. Για το σχολικό έτος 1991-92 η προθεσμία υποβολής 

σχετικών αιτήσεων λήγει είκοσι (20) ημέρες από τη δημο¬ 
σίευση του παρόντος στην Εφημερίδα της Κυβερνήσεως 
και οι εκδιδόμενες άδειες ισχύουν από το σχολικό έτος 
1991-92 έστω και αν δημοσιευθούν μετά την 1η Οκτωβρίου 
1991, όχι όμως μετά την 31η Οκτωβρίου 1991. 4 

3. Οι κτιριολογικές και εργαστηριακές προϋποθέσεις του 
β.δ. 685/1972 και του π.δ. 813/1977, καθώς και οι ισχύουσες 
για τα αντίστοιχα δημόσια σχολεία ισχύουν και για τις 
προσθήκες αυτές. 

Κεφάλαιο Δ' 

Εργαστήρια ελευθέρων σπουδών 

Άρθρο 15 

Επωνυμία 

1. Όλα τα κατά την παρ. 2 του άρθρου 5 του από 
9/9.10.1935 ν.δ. "Περί τροποποιήσεως και συμπληρώσεως 
των κειμένων περί επαγγελματικής εκπαιδεύσεως διατάξεων" 
(ΦΕΚ 450 Α'), εργαστήρια ελευθέρων σπουδών υποχρεούνται 
να χρησιμοποιούν ολογράφως τόσο στις ιδρυτικές τους 
πράξεις όσο και στην με οποιονδήποτε τρόπο, μορφή ή 
μέσο εν γένει εμφάνισή τους προς τα έξω τον εξής, 
αποκλειστικά και μόνο, τίτλο: Εργαστήριο Ελευθέρων Σπου¬ 
δών", με ισομεγέθη και ομοιόμορφα, απαραιτήτως στοιχεία. 
Κάτω από τον τίτλο αυτόν τίθενται τα δηλωτικά του πα¬ 
ρεχόμενου γνωστικού αντικειμένου και η επωνυμία του 


εργαστηρίου, με στοιχεία τα οποία δεν είναι δυνατό να 
υπερβαίνουν σε μέγεθος εκείνα του τίτλου. 

Οποιαδήποτε άλλη προσθήκη, αφαίρεση ή αλλοίωση στον 
καθιερούμενο με τα προηγούμενα εδάφια τύπο τίτλου, όπως 
ιδίως Πανεπιστήμιο, Κέντρο, Σχολή, Οργανισμός, Κολλέγιο, 
Ινστιτούτο, Ακαδημία, απαγορεύεται. Απαγορεύεται επίσης 
η καθ' οιονδήποτε τρόπο αναγραφή άλλης ονομασίας της 
χορηγούμενης μετά το πέρας σπουδών βεβαίωσης. 

2. Οι προβλεπόμενες στην προηγούμενη παράγραφο ρυθ¬ 
μίσεις εφαρμόζονται αναλόγως και στ<ϊ ήδη λειτουργούντα 
εργαστήρια ελευθέρων σπουδών, τα οποία υποχρεούνται 
να συμμορφωθούν προς αυτές εντός προθεσμίας 6 μηνών 
από τη δημοσίευση του παρόντος στην Εφημερίδα της 
Κυβερνήσεως. Επωνυμίες εταιριών εμπορικού δικαίου ως 
και ειδικά χαρακτηριστικά σήματα, που έχουν νόμιμα εγκριθεί 
και καταχωρισθεί στα οικεία μητρώα του Υπουργείου Εμπο¬ 
ρίου και χρησιμοποιούνται ως τώρα, μπορεί να διατηρηθούν 
μόνο εφ' όσον δεν αντιβαίνουν στις ρυθμίσεις της παρ.1 
του παρόντος άρθροα 

3. Από την έναρξη ισχύος του παρόντος, στους προ- 
σερχόμενους για εγγραφή σε εργαστήριο ελευθέρων σπου¬ 
δών σπουδαστές, χορηγείται υποχρεωτικά και με απόδειξη 
παραλαβής από το λογιστήριο του εργαστηρίου, μαζί με το 
οικείο τριπλότυπο καταβολής δικαιώματος εγγραφής ή προ¬ 
καταβολής διδάκτρων, έντυπη δήλωση υπογραφόμενη από 
τον ιδιοκτήτη ή τον υπεύθυνο εκπρόσωπο του εργαστηρίου, 
στην οποία αναφέρεται ρητά ότι η βεβαίωση που θα χο¬ 
ρηγηθεί μετά το πέρας των σπουδών δεν αποτελεί, κατά 
νόμο, τίτλο σπουδών ισότιμο με οποιονδήποτε άλλο τίτλο 
αναγνωρισμένης σχολικής μονάδας οποιοσδήποτε βαθμίδας 
εκπαίδευσης στην Ελλάδα. 

Η ίδια υποχρέωση επιβάλλεται και στα ήδη λειτουργούντα 
εργαστήρια ελευθέρων σπουδών για τις εφεξής πραγμα¬ 
τοποιούμενες εγγραφές, επανεγγραφές ή ανανεώσεις εγ¬ 
γραφών, καθώς και για τις εγγραφές; επανεγγραφές ή 
ανανεώσεις εγγραφών, που ισχύουν για την τρέχουσα εκ¬ 
παιδευτική περίοδο. 

Άρθρο 16 
Κυρώσεις 

1. Σύμφωνα και με τις διατάξεις του άρθρου 12 του 
παρόντος, οι παραβάτες των τιθέμενων με τις διατάξεις 
του προηγούμενου άρθρου κανόνων τιμωρούνται ως εξής: 

α) Ποινικές κυρώσεις: 

Οι ιδιοκτήτες ή εκπρόσωποι εργαστηρίων ελευθέρων 
σπουδών, που παραβαίνουν με πρόθεση τις διατάξεις της 
παρ.1 του προηγούμενου άρθρου ως προς τον τύπο τίτλου 
του εργαστηρίου ή προσθέτουν, αφαιρούν ή αλλοιώνουν 
αυτόν ή παραλείπουν καθ' οιονδήποτε τρόπο να χορηγήσουν 
στους εγγραφόμενους σπουδαστές την προβλεπόμενη από 
την παρ. 3 του προηγούμενου άρθρου έντυπη δήλωση ή 
χορηγούν ελλιπή ή παραπλανητική δήλωση, τιμωρούνται 
σύμφωνα με τις διατάξεις του άρθρου 386 παρ. 1 εδ. ά 
του Ποινικού Κώδικα (απάτης). 

Από την τελεσιδικία της καταδικαστικής δικαστικής από¬ 
φασης, διακόπτεται η λειτουργία του εργαστηρίου οριστικά 
με απόφαση του Υπουργού Εθνικής Παιδείας και Θρησκευ¬ 
μάτων. Η εκτέλεση της περί οριστικής διακοπής απόφασης 
αναστέλλεται ως το πέρας της διδακτικής περιόδου. 

Επαναλειτουργία του εργαστηρίου δεν επιτρέπεται πριν 
από την παρέλευση δύο ολόκληρων διδακτικών περιόδων 
από την τελευταία διακοπή της λειτουργίας του. 

β) Διοικητικές κυρώσεις: 

Υπαίτιοι των ως άνω παραβάσεων ιδιοκτήτες ή εκπρόσωποι 
εργαστηρίων ελευθέρων σπουδών τιμωρούντο: με απόφαση 
του οικείου νομάρχη με πρόστιμο μέχρι 2.000.000 δραχμές, 
αν πρόκειται για την προβλεπόμενη στην παρ.1 του προη¬ 
γούμενου άρθρου παράβαση και με πρόστιμο μέχρι 500.000 
δραχμές, αν πρόκειται για την προβλεπόμενη με την παρ. 

3 του ίδιου άρθρου παράβαση. 

Εάν μετά τη διαπίστωση της παράβασης της παρ. 1 του 
προηγούμενου άρθρου αυτή εξακολουθεί να διαπράττΐται, 
επιβάλλεται πρόσθετο πρόστιμο μέχρι 200.000 δραχμές για 
κάθε ημέρα υπέρβασης με συμπληρωματική απόφαση του 
οικείου νομάρχη. 

Εάν η μη συμμόρφωση συνεχίζεται πέραν του μηνός, με 
απόφαση της επιτροπής του άρθρου 12 του παρόντος 
μπορεί να διαταχθεί η προσωρινή ή οριστική διακοπή της 
λειτουργίας του εργαστηρίου. 

2. α) Η διαδικασία επιβολής των διοικητικών κυρώσεων 
(προστίμου) αρχίζει από τη βεβαίωση της παράβασης από ' 
το αρμόδιο όργανο της οικείας νομαρχίας, το οποίο συ¬ 
ντάσσει πλήρη έκθεση. Η έκθεση αυτή αποτελεί απόδειξη 
της παράβασης. 

β) Το πρόστιμο επιβάλλεται με αιτιολογημένη απόφαση 
του νομάρχη ύστερα από έγγραφη πρόσκληση του παραβάτη, 
ο οποίος καλείται σε απολογία εντός 48 ωρών από την 
επίδοση αυτής. 

γ) Κατά της απόφασης του νομάρχη επιτρέπεται προσφυγή 
ενώπιον της επιτροπής του άρθρου 12 του παρόντος κατά 
τη διαδικασία που προβλέπεται στην παρ. 3γ αυτού. 

δ) Κατά της απόφασης της επιτροπής επιτρέπεται προ¬ 
σφυγή ενώπιον του διοικητικού δικαστηρίου. Η άσκηση της 
προσφυγής δεν αναστέλλει την εκτέλεση της απόφασης 
ούτε επιτρέπεται η χορήγηση αναστολής από το δικαστήριο. 

ε) Τα πρόστιμα που επιβάλλονται σύμφωνα με το παρόν 
άρθρο αποτελούν έσοδα του Δημοσίου και εισπράττονται 
σύμφωνα με τις διατάξεις του Κώδικα για την είσπραξη 
Δημοσίων Εσόδων. 

3. Με αποφάσεις του Υπουργού Εθνικής Παιδείας και 
Θρησκευμάτων ρυθμίζεται κάθε αναγκαία λεπτομέρεια, που 
τυχόν ήθελε προκόψει κατά την εφαρμογή των διατάξεων 
που αναφέρονται στα ρυθμιζόμενα με το παρόν θέματα των 
εργαστηρίων ελευθέρων σπουδών και αφορούν σε ζητήματα 
αποκλειστικώς διαδικαστικά. 

4. Με κοινή απόφαση των Υπουργών Εθνικής Παιδείας 
και θρησκευμάτων και Οικονομικών μπορεί-να αυξάνονται 
τα όρια των προστίμων που προβλέπονται στην παρ. 3 
εδάφιο ά του άρθρου 13, καθώς και στην παρ. 1 εδάφιο 
β' του παρόντος άρθρου. 

Άρθρο 17 

1. Η ορθή ονομασία του ιδρυθέντος με το άρθρο 9 του 
ν. 1894/1990 (ΦΕΚ 110 Α ) "Ανώτατου Εκπαιδευτικού Ιδρύ¬ 
ματος Οικιακής Οικονομίας" είναι "Χαροκόπειο Ανώτατο 
Εκπαιδευπκό Ίδρυμα Οικιακής Οικονομίας". 

2. Η ισχύς της διατάξεως της προηγούμενης παραγράφου 
ανατρέχει στο χρόνο ίδρυσης του ως άνω Α.Ε.Ι- 

Άρθρο 18 

Εκπαιδευτικοί του κλάδου ΤΕ1, οι οποίοι κατά τη διάρκεια 


φοίτησής των στην ΠΑ.ΤΕ.Ι. - Ι.Ε.Λ.Ε.Τ.Ε. συμπλήρωσαν 
το 50ό έτος της ηλικίας τους και έχουν προϋπηρεσία 
αναπληρωτού σε σχολεία δευτεροβάθμιας εκπαίδευσης, διο¬ 
ρίζονται με απόφαση του ΥΠ.Ε.Π.Θ. στη δημόσια εκπαίδευση 
μετά την αποφοίτησή τους από την παραπάνω σχολή 
προτασσόμενοι στην επετηρίδα διοριοθέντων του οικείου 
κλάδου. 

Άρθρο 19 

Ϋ 

1. Η Ένωση Ελλήνων Φυσικών (Ε.Ε.Φ.) αποτελεί πλήρως 
αυτοδιοικούμενο νομικό πρόσωπο δημόσιου δικαίου, που 
υπάγεται στην εποπτεία των Υπουργών Εθνικής Παιδείας 
και Θρησκευμάτων και Βιομηχανίας, Ενέργειας και Τεχνο¬ 
λογίας. 

2. Έδρα της Ένωσης Ελλήνων Φυσικών ορίζεται η Αθήνα. 

3. Η Ένωση Ελλήνων Φυσικών έχει σαν σκοπώ την 
προαγωγή και διάδοση των φυσικών επιστημών σιην εκ¬ 
παίδευση, την τεχνολογία, τη βιομηχανία, την έρευνα και 
την αξιοποίησή της για την αυτοδύναμη οικονομική, κοινωνική 
και πολιτιστική ανάπτυξη της χώρας. Τη μελέτη των προ¬ 
βλημάτων και την προαγωγή των συμφερόντων των μελών 
της για την ανύψωση της επιστημονικής, κοινωνικής και 
επαγγελματικής στάθμης τους. 

4. Με π.δ/γμα, που θα εκδοθεί εντός ενός έτους από 
της δημοσιεύσεως του παρόντος νόμου στην Εφημερίδα 
της Κυβερνήσεως, με ευθύνη των Υπουργών Εθνικής Παι¬ 
δείας και θρησκευμάτων και Βιομηχανίας, Ενέργειας και 
Τεχνολογίας ρυθμίζονται τα θέματα που αφορούν στην 
οργάνωση και λειτουργία της Ένωσης Ελλήνων Φυσικών 
(Ε.Ε.Φ.). 

Άρθρο 20 

Κατ' εξαίρεση για το ακαδημαϊκό έτος 1991-1992 τέκνα 
υπερπολυτέκνων με έξι (6) παιδιά και άνω, που φοιτούν σε 
σχολές πανεπιστημίων του εξωτερικού μετεγγράφονται στο 
3ο εξάμηνο των αντίστοιχων ή ομοταγών σχολών του 
εσωτερικού χωρίς εξετάσεις, όταν έχουν περατώσει με 
επιτυχείς εξετάσεις όλα τα μαθήματα του Α" έτους, ήτοι 
του 1ου και 2ου εξαμήνου. 

Άρθρο 21 

Αποζημίωση ομάδων εργασίας - επιτροπών 

Οι διατάξεις για την αποζημίωση αυτών που μετέχουν 
στις επιτροπές του άρθρου 12 του ν. 1943/1991 εφαρμό¬ 
ζονται και για την αποζημίωση του προέδρου, των μελών 
και των γραμματέων που συμμετέχουν σε ομάδες εργασίας, 
οι οποίες συγκροτούνται ή έχουν ήδη συγκροτηθεί σύμφωνα 
με πς διατάξεις των άρθρων 16 του ν. 186/1975 και 55 
του ν. 1566/1985. Ο καθορισμός του ύψους της αποζημίωσης 
καθώς και ο τρόπος καταβολής αυτής γίνεται με κοινή 
απόφαση των Υπουργών Εθνικής Παιδείας και Θρησκευμά¬ 
των και Οικονομικών. 

Άρθρο 22 

Η προβλεπόμενη στο άρθρο 6 του ν. 1865/1989 (ΦΕΚ 
22 Α/28-9-1989) προθεσμία παρατείνεται μέχρι την 31 
Αυγούστου 1993. 

Άρθρο 23 
Έναρξη «χάος 

Η ισχύς των διατάξεων του νόμου αυτού αρχίζει από τη 
δημοσίευσή του στην Εφημερίδα της Κυβερνήσεως, εκτός αν 
σ'αυτές ορίζεται διαφορετικό. 

Παραγγέλλομε τη δημοσίευση του παρόντος στην Εφημερίδα της 
Κυβερνήσιως χαι την εκτέλεσή του ως νόμου του Κράτους. 

Αθήνα, 23 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 


ΟΙΚΟΝΟΜΙΚΟΝ 

ΙΩΑΝ. ΠΑΛΑΙΟ ΚΡΑΧ ΣΑΣ 


ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 


Γ. ΣΟΥΡΛΑΣ 


ΔΙΚΑΙΟΣΥΝΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΜΙΧ. ΠΑΠΑΚΩΝΣΤΑΝΤΙΝΟΥ Γ. ΣΟΥΦΛΙ ΑΣ 


ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

ΑΝΔΡ. ΑΝΔΡΙΑΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 25 Σεπτεμβρίου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

